**Méra Község Önkormányzata Képviselő-testületének**

**10/2020. (IX. 24.) önkormányzati rendelete**

**a tűzifa támogatásról**

Méra Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva, a következőket rendeli el:

1. § E rendelet alkalmazásában

1. háztartás: a szociális igazgatásról és szociális ellátásokról szóló 1993. évi III. törvény (a továbbiakban: Sztv.) 4. § (1) bekezdés f) pontja szerinti háztartás,

2. jövedelem: az Sztv. 4. § (1) bekezdés a) pontja szerinti jövedelem,

3. halmozottan hátrányos helyzet: a gyermekek védelméről és a gyámügyi igazgatásról szóló XXXI. törvény 67/A. §-a szerinti halmozottan hátrányos helyzet.

2. § (1) A polgármester – mindösszesen 402 erdei m3 erejéig - természetbeni juttatásként

tűzifa támogatást állapít meg annak, a lakása fűtését fatüzelésre alkalmas tüzelőberendezéssel biztosító személynek, akinek a háztartásában az egy főre számított havi jövedelem összege nem haladja meg az öregségi nyugdíj mindenkori legkisebb összegének hétszeresét.

A támogatásnál előnyben kell részesíteni azokat, akik

 a) időskorúak járadékára jogosultak,

 b) az aktív korúak ellátására jogosultak,

 c) települési támogatásként lakásfenntartási támogatásra jogosultak, vagy

 d) halmozottan hátrányos helyzetű gyermeket nevelnek.

 (2) A tűzifa támogatás mértéke: legfeljebb 3 m3.

 (3) A tűzifa támogatás egy háztartásban csak egy személynek nyújtható.

3. § (1) A tűzifa támogatás kérelemre állapítható meg.

 (2) A tűzifa támogatás iránti kérelmet 2020. december 20. napjáig lehet benyújtani.

(3) A háztartás havi jövedelmének megállapítására az Szt. rendelkezéseit kell alkalmazni.

4. § Ez a rendelet a kihirdetést követő napon lép hatályba és 2021. április 30-án hatályát veszti.

*Kádasné Radvai Katalin s. k. Tímár Herbert s. k.*

 *jegyző polgármester*